google/wiki40b huggingface dataset:
Habibpur

Demografik 2001

Menurut bancian India pada tahun 2001, Habibpur memiliki bilangan penduduk seramai 9,360. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Habibpur memiliki kadar pendidikan (kebolehan membaca) 40%, di bawah kadar purata kebangsaan 59.5%; dengan 61% lelaki dan 39% wanita mampu membaca. 20% dari populasi berusia di bawah 6 tahun. (2001)
An der Marke

An der Marke merupakan sebuah kawasan perbandaran terletak di daerah Sömmerda, Thüringen, Jerman.
Masjid Kampung Langgar

Pentadbiran

Masjid Kampung Langgar memiliki nombor pendaftaran masjid No Daftar: MY-11-HTR-00162.
Forfry

Forfry ialah sebuah komun yang terletak di komun Seine-et-Marne di utara-tengah Perancis.
Benigno Aquino Sr.

Kehidupan awal

Benigno dilahirkan di Murcia, kini merupakan sebahagian daripada Concepcion, Tarlac kepada Servillano "Mianong" Aquino, jeneral dalam Revolusi Filipina yang kemudiannya berkhidmat sebagai anggota Kongres Malolos, dan Guadalupe Quiambao. Dia mempunyai dua adik beradik, iaitu Gonzalo Aquino (lahir 1893) dan Amando Aquino (lahir 1896), dan seorang abangnya, Herminio Aquino (lahir 1949). Beliau belajar di Colegio de San Juan de Letran di Manila dan kemudiannya di Universiti Santo Tomas di mana beliau mendapat ijazah undang-undang pada tahun 1913 dan dimasukkan ke bar pada tahun berikutnya.

Kerjaya politik

Aquino pertama kali dipilih ke Badan Perundangan Filipina (sebagai anggota Dewan Perwakilan Filipina) pada tahun 1919 yang mewakili Daerah 2 Tarlac. Beliau dipilih semula pada jawatan yang sama pada tahun 1922 dan 1925 sebelum memenangi kerusi Senat Filipina pada tahun 1928 yang mewakili Daerah Senator ke-3 yang terdiri dari wilayah-wilayah Bulacan, Nueva Ecija, Pampanga dan wilayahnya di Tarlac. Beliau menjadi sebahagian daripada Misi Kemerdekaan Filipina pada tahun 1931, yang merundingkan syarat-syarat untuk memperoleh kemerdekaan Filipina dari Amerika Syarikat. Semasa pilihan raya untuk kerajaan Komanwel Filipina pada tahun 1935 beliau kembali bertanding di daerahnya di Tarlac dan menang. Pada tahun 1937, beliau dilantik oleh Presiden Komanwel Manuel L. Quezon sebagai Setiausaha Pertanian dan Perdagangan.

Perkahwinan pertama

Pada Mei 1916, beliau berkahwin dengan Maria Urquico, anak perempuan katipunero Antonio Urquico dan Justa Valeriano. Dia mempunyai dua anak lelaki dan dua anak perempuan dengan Maria, iaitu Antonio Aquino (lahir 1917, meninggal 1993), Servillano Aquino II (lahir 1919, meninggal 1973), Milagros Aquino (lahir 1924, meninggal 2001), dan Erlinda Aquino.

Perkahwinan kedua

Selepas Maria meninggal dunia pada Mac 1928, beliau mengahwini Aurora Lampa Aquino, (nama sulung, anak perempuan ayahnya, Servillano Aguilar Aquino dari saudara tirinya, Agapito de los Santos Aquino) pada 6 Disember 1930, dan mempunyai 7 anak, Maria Aurora (Maur), Benigno Simeon Jr. (Ninoy), Maria Gerarda (Ditas), Maria Guadalupe (Lupita), Agapito (Butz), Paul dan Maria Teresa (Tessie).

Kematian

Pada 20 Disember 1947, Aquino meninggal dunia akibat serangan jantung di Koliseum Peringatan Rizal di Manila sambil menonton pertandingan tinju. Janda Aquino, Dona Aurora meninggal pada tahun 1998.
Burebista

Burebista (Yunani Kuno,"Βοιρεβίστας") dianggap sebagai raja terbesar Dacia. Ia berkuasa dari tahun 82 SM sehingga 44 SM. Ibukota kerajaannya dikenali sebagai Argedava dan terletak berdekatan Costeşti, Romania.
Antara tahun 60 sehingga 40 SM, ia bertempur dalam Perang Dacia-Kelt. Burebista akhirnya berjaya menakluki gabungan Boii. Setelah itu ia terus meneruskan serangan ke atas wilayah Seltik, menakluki Aliobrix, Tyras dan Odessos, juga memusnahkan Olvia.
Pada tahun 48 SM, ia menyokong Pompey menentang Julius Caesar dalam perang saudara Rom. Setelah Caesar menang, ia hasrat untuk bermengirim legiunnya untuk menghukum Burebista, namun ia kalah terbunuh sebelum sempat melakukannya pada 15 Mac 44 SM. Burebista, pada tahun yang sama, meninggal, namun penyebabnya masih belum jelas.
Pekan Bukit Changgang

Pentadbiran

Pekan Bukit Changgang merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Kuala Langat.
Le Bosc-Renoult

Le Bosc-Renoult ialah sebuah komun di jabatan Orne di barat-laut Perancis.
Angin lintang

Angin lintang merujuk kepada angin yang bertiup secara melintang daripada arah perjalanan. Sebagai contoh, di dalam penerbangan, angin lintang merujuk kepada konponen angin yang bertiup 90 darjah merentangi landasan kapal terbang, menjadikan pendaratan bertambah sukar dan berbahaya berbanding dengan angin yang bertiup selari dengan arah penerbangan.
Selain itu, angin lintang juga boleh berlaku di atas jambatan yang panjang ataupun di lebuh raya, yang membahayakan pemandu disebabkan daya angkat yang mungkin terhasil apabila berhadapan dengan angin lintang. Cara yang paling selamat untuk menghadapi angin lintang ialah dengan mengurangkan kelajuan kenderaan serta cuba memandu melawan arah angin lintang.
Angin lintang boleh dikira dengan mendarabkan kelajuan angin dengan sinus bagi sudut antara angin lintang dengan arah perjalanan. Contohnya, kelajuan komponen angin lintang bagi angin berkelajuan 10 knot yang datang pada arah 45 darjah daripada arah perjalanan ialah 10 kts•sin(45°) ataupun lebih kurang 7.07 knot.
Rumah Agam Peranakan Pulau Pinang

Rumah Agam Peranakan Pulau Pinang yang terletak di Georgetown merupakan salah satu tumpuan para pelancong di Pulau Pinang, Malaysia.
Rumah Agam Peranakan ini dibina pada akhir abad ke-19. Ia merupakan replika kediaman biasa Baba Nyonya Pulau Pinang dengan ciri-ciri panel kayu berukir Cina, jubin lantai Inggeris, dan kerja logam Skotland.
Ia turut mempamerkan pakaian tradisional, dan hiasan, perabut dan perkakasan yang dibeli dari Cina dan Eropah yang ditempah khas dan diwarisi turun-temurun oleh keluarga Baba dan Nyonya
Allison Janney

Kehidupan peribadi

Dalam temuramah berkaitan wataknya dalam Mom, Janney membincangkan tentang adiknya, Hal, yang berdepan dengan ketagihan dan membunuh diri. Pada 4 Mac 2018, Janney tujukan anugerah Oscar beliau kepada Hal.
Janney tidak pernah berkahwin. Pada September 2015, ia dilaporkan bahawa Janney menjalin hubungan dengan penyelaras penerbitan IATSE Philip Joncas, 20 tahun lebih muda dari beliau. Pada 2018, Janney mengumumkan telah berpisah dengan Joncas. Beliau kini hidup solo.
Kampung Rantau Panjang, Rantau Panjang

Poskod

Poskod yang digunakan di Kampung Rantau Panjang, Rantau Panjang, Kelantan adalah 17200 .
Teluk Kemang

Pantai Teluk Kemang terletak di Port Dickson, Negeri Sembilan, Malaysia. Jaraknya cuma 10 km ke selatan bandar Port Dickson. Kawasan perkelahan ini disebut sebagai Port Dickson sahaja, walaupun sebenarnya kawasan perkelahan itu terletak di sepanjang pantai Teluk Kemang.
Pantai ini popular di kalangan  penduduk Lembah Kelang dan lain-lain untuk mandi-manda terutama pada hujung minggu.

Sejarah lisan

Sejarah Teluk Kemang agak kabur. Dahulunya, ia merupakan sebuah kawasan hutan belantara dan paya bakau. Kawasannya berteluk-teluk dan terdapat banyak Pokok Kemang yang tumbuh di situ. Pokok Kemang ialah sejenis pokok yang buahnya seakan-akan buah binjal yang kecil dan berwarna hijau. 
Pada awal tahun 1880, ada lima orang bersaudara yang datang dari Selangor ke kawasan tersebut. Mereka ialah Bahir dan sahabat-sahabatnya, Niat, Limat, Naemat, dan Abdul Samad. Ada juga sumber yang mengatakan bahawa mereka ini bertugas di istana atau tempat pembesar di Selangor itu. Bagaimanapun, tidak pastilah siapakah pembesar itu dan di daerah mana mereka itu berasal. Ceritanya ketika itu ada bahawa pedagang-pedagang asing telah datang ke tempat mereka untuk bertugas dan telah menipu dan mengampu pembesar di situ sehinggakan pembesar tersebut terlalu mempercayai mereka daripada orang tempatan. Mungkin ada yang antara mereka yang tahu akan pedagang-pedagang tersebut tidak berniat baik demi mementingkan perniagaan mereka. Mungkin ramai yang kecewa dan merajuk ketika itu dan mengambil keputusan untuk pergi dari tempat itu dan membawa diri masing-masing ke mana-mana sahaja sehinggalah lima bersaudara tersebut mengembara dan menjumpai suatu tempat yang indah di bakal Teluk Kemang. Ada sumber yang mengatakan bahawa Niat telah dilantik menjadi penghulu di kawasan tersebut. Tidak pasti adakah mereka masing-masing membawa isteri dan anak bersama-sama atau mereka sahajalah yang mengasaskan tempat itu berlima-lima dan berkembang keturunannya di kawasan situ sahaja.
Sebagaimana dengan nama Melaka, nama Teluk Kemang ini terhasil daripada nama sepohon Pokok Kemang dan serta rupa bumi tempat itu berteluk-teluk. Dan dengan itu, bermulalah asal-usul penduduk-penduduk di kawasan itu sejak tahun 1880 sehingga sekarang. Keluasan pantai Telok Kemang ialah kira-kira 1.6km. panjangnya dari Kemang Indah hingga ke Baitul Hilal.
ChickenDisk

Syarikat Penerbit

Pada masa kini, Kumpulan ChickenDisk bernaung di bawah syarikat Gitu-Gitu Production Sdn Bhd.

Ahli-ahli

Chicken Disk terdiri daripada 3 orang anak muda iaitu Adza Edie, GG dan Angah
Spirit: Stallion of the Cimarron

Pelakon

Filem ini turut disertai oleh beberapa orang pelakon terkenal, antaranya adalah Matt Damon, James Cromwell, Daniel Studi

Ringkasan

Ketika seekor kuda jantan mengembara menyeberangi sempadan Old West, dia bersahabat dengan pemuda dan jatuh cinta sejati dengan kuda betina.
Kampung Serom 7

Poskod

Poskod yang digunakan di Kampung Serom 7, Sungai Mati, Johor ialah 84400.
Mukim Hulu Tembeling

Pentadbiran

Mukim Hulu Tembeling merupakan salah sebuah mukim yang terdapat dalam negara Pahang, dan juga merupakan satu dari mukim yang terletak dalam pentadbiran Daerah Jerantut.
Kampong Janglau

Poskod

Poskod yang digunakan di Kampung Kampong Janglau, Kuala Rompin, Pahang ialah 26800.
Kampung Alur Temesu

Poskod

Poskod yang digunakan di Kampung Alur Temesu, Kuala Dungun, Terengganu adalah 23000.
Croix-Moligneaux

Croix-Moligneaux ialah sebuah komun yang terletak di komun Somme di Picardie di utara Perancis.
Pratitnagar

Demografik 2001

Menurut bancian India pada tahun 2001, Pratitnagar memiliki bilangan penduduk seramai 7,078. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Pratitnagar memiliki kadar pendidikan (kebolehan membaca) 70%, melebihi kadar purata kebangsaan 59.5%; dengan 54% lelaki dan 46% wanita mampu membaca. 13% dari populasi berusia di bawah 6 tahun. (2001)
Sukajaya, Leles

Poskod

Poskod yang digunakan di Sukajaya adalah 43273. Terdapat buah desa di dalam daerah kecamatan Leles.
Hupperath

Hupperath merupakan sebuah kawasan perbandaran terletak di daerah Bernkastel-Wittlich, Rhineland-Palatinate, Jerman.
Jeremain Lens

AZ

Lens membuat debut profesional ketika musim 2005-06. Beliau hanya bermain dua perlawanan untuk AZ Alkmaar ketika musim itu. Sebelum beliau bermain pada kelab remaja AZ, beliau telah ke FC Omniworld dan Ajax Amsterdam.
Pada Jun 2007, Lens dipinjam ke kelab NEC pada musim panas 2007. Lens berjaya mejaringkan lapan gol dalam 16 perlawanan. NEC juga berjaya layak ke Piala UEFA.
Ketika jurulatih Louis van Gaal meninggalkan AZ untuk ke Bayern Munich, Lens menerima banyak peluang untuk bermain. Beliau diberi peluang bermain ketika di bawah jurulatih baru.

PSV

Pada 21 Mei 2010, Lens menandatangani kontrak empat tahun bersama PSV Eindhoven. Beliau diberi jersi nombor 9. Beliau telah menjaringkan tiga gol daripada 11 perlawanan di Liga Europa. Beliau menjaringkan 11 gol daripada 33 perlawanan liga. Ketika permulaan musim 2011-12, beliau menukar jersi 11. Pada 6 November 2011 ketika menentang Heracles, beliau menjaringka hatrik pertama untuk kelab.

Dynamo Kiev

Pada 18 Jun 2013, Lens menandatangani kontrak empat tahun bersama kelab Ukraine, FC Dynamo Kiev. Pada 29 Ogos 2013, Lens menjaringkan gol pertamanya untuk Dynamo ketika menang 5-1 ke atas FC Aktobe pada perlawanan play-off Liga Europa. Pada 6 Oktober, Lens menjaringkan dua gol pertamanya di liga ketika menang 9-1 ke atas FC Metalurh Donetsk.

Kerjaya antarabangsa

Walaupun Lens bermain untuk pasukan bawah-21 Belanda, tetapi beliau memilih untuk bermain bersama pasukan kebangsaan Suriname kerana beliau berkata beliau orang Suriname. Pada 2009, Lens dipanggil oleh jurulatih kebangsaaan Suriname, Wensley Bundel untuk Piala Bier PARBO. Beliau menjaringkan dua gol daripada tiga perlawanan dan membantu Suriname menduduki tempat kedua kejohanan. Kejohanan itu bukan di bawah FIFA dan Lens masih dipanggil untuk sertai Belanda.
Pada 3 Mei 2010, Lens dipanggil oleh pasukan kebangsaan Belanda untuk sebahagian daripada persiapan Piala Dunia FIFA 2010. Walau bagaimanapun pada 27 Mei 2010, pengurus Belanda, Bert van Marwijk menyenaraikan 23 pemain yang mengambil bahagian tetapi Lens tiada dalam senarai itu. Pada 11 Ogos 2010, Lens membuat debut untuk Belanda ketika seri 1-1 menentang Ukraine dan beliau juga menjaringkan gol pada perlawanan iut.
Lens menjaringkan lima gol ketika kempen kelayakan Piala Dunia FIFA 2014 dan terpilih dalam skuad Piala Dunia FIFA 2014.
Desvres

Desvres merupakan sebuah komun di jabatan Pas-de-Calais di utara Perancis.
Bendera Liechtenstein

Bendera Liechtenstein terdiri daripada dua jalur mendatar yang seimbang, warna biru di atas, merah di bawah dengan mahkota emas di sebelah kepala (hoist). Warna-warna ini berdasarkan warna rasmi yang digunakan oleh keluarga diraja Liechtenstein pada abad ke-18. Bentuk mahkota ditambah ke dalam rekabentuk bendera pada 1937 apabila kerajaan Liechtenstein sedar semasa Sukan Olimpik 1936 bahawa bendera mereka mirip bendera Haiti. Rupa mahkota diubah sedikit pada 1982.
Kampung Gunong Bongsu

Poskod

Poskod yang digunakan di Kampung Gunong Bongsu, Karangan, Kedah adalah 09700.
Masjid Gugusan Felda Adela

Sejarah

Masjid Gugusan Felda Adela digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Gugusan Felda Adela adalah Hamsan Bin Alias. Masjid Gugusan Felda Adela memiliki No Daftar: MY-01-KTG-00742.
Baturaja, Pondok Kelapa

Poskod

Poskod yang digunakan di Baturaja adalah 38371. Terdapat 22 buah desa di dalam daerah kecamatan Pondok Kelapa.
Shiji

Pendekatan penulisan

Sima Qian sering menjelajah mencari bahan-bahan sejarah, mencatat arsip dasarnya berdasarkan pemilihan materi yang cermat dan kemudian membuktikan faktanya dengan membandingkan dengan versi sedia ada. Dalam tulisannya, beliau tidak mengabaikan peranan tempatnya sebagai pahlawan terkalahkan dalam sejarah dan beliau tidak menganggap wanita kalah penting dari pria. Selain itu, beliau juga orang yang jujur dengan sikap benar dan salah yang kuat.
Sima Qian menulis dengan terus terang dan jujur mengenai perbuatan dan tingkahlaku buruk para penguasa sambil mengecam dan mengutuk tindakan sebegini dengan jelas. Pendekatan sebegini banyak menyinggung kaum penguasa, malah ada beberapa rakannya yang mengatakan karyanya seumpama suatu "buku fitnah".
Masjid Jamiul-Huda

Latar belakang

Masjid Jamiul-Huda terletak di kedudukan Latitud 3 darjah, 9 minit, 8 saat Selatan dan Longitud 101 darjah, 45 minit, 41 saat Timur. Arah kiblatnya adalah pada 292 darjah, 31minit, 8 saat.
Karangsari, Pangatikan

Poskod

Poskod yang digunakan di Karangsari adalah 44183. Terdapat buah desa di dalam daerah kecamatan Pangatikan.
Genvry

Genvry ialah sebuah komun di jabatan Oise di utara Perancis, wilayah Picardy.
Lapangan Terbang Perth

Statistik

Jumlah penumpang menggnakan lapangan terbang ini telah meningkat secara purata 5.8% setiap tahun sejak 1998-99, dengan 70% penumpang merupakan penumpang tempatan.
Palmerah

Poskod

Poskod yang digunakan di Palmerah adalah 11480. Terdapat 6 buah desa di dalam daerah kecamatan Palmerah.
Berangan

Pentadbiran

Dari segi pentadbiran, Berangan terletak dalam Mukim Kianggeh. Mukim Kianggeh merupakan salah satu dari 38 mukim yang terdapat di Brunei. Mukim Kianggeh pula dari segi pentadbiran terletak dalam Daerah Brunei Muara, Brunei.
The Bourne Legacy (filem)

Pelakon

Filem The Bourne Legacy ini turut disertai oleh beberapa orang pelakon terkenal, antaranya adalah Jeremy Renner, Rachel Weisz, Edward Norton.

Ringkasan

Pengembangan alam dari novel Robert Ludlum, berpusat pada hero baru yang kepentingannya telah dicetus oleh kejadian dari tiga filem sebelumnya.
Sekolah Menengah Kebangsaan Madai

Sejarah

Berikutan pertambahan pelajar yang semakin meningkat terutamanya pelajar yang menetap di kawasan Madai dan juga bagi menyelesaikan masalah kepadatan pelajar di beberapa buah sekolah menengah yang telah wujud, timbul cadangan bagi penubuhan Sekolah Menengah Kebangsaan Madai. Berikutan dengan itu, bermula pada tahun 2002, bangunan Sekolah Menengah Kebangsaan Madai telah mula dibina oleh sebuah Syarikat Kontraktor Pembinaan iaitu Syarikat Azam Tetap Sdn Bhd.
Pada awal pembukaanya, Cik Lana binti Mole telah dilantik sebagai ketua guru SMK Madai yang memangku tugas pengetua. Pengetua pertama SMK Madai ialah Encik Justin Rumpod yang mula menjalankan tugas pada 25 Jun 2006. Semua guru perintis yang ditempatkan untuk mengajar di SMK Madai telah melapor diri kepada Pegawai Pelajaran Daerah Kunak, Pn Hajah Saida Binti Haji Usman pada 4 Januari 2006. Sewaktu pembukaan awal SMK Madai, jumlah tenaga pengajar adalah berjumlah 10 orang termasuk seorang staf sokongan iaitu Pn Sarinah Binti Goran. Sehingga kini bilangan guru SMK Madai telah bertambah kepada 92 orang guru dan pelajar seramai 1159 orang.
Sekolah Menengah Kebangsaan Madai mula beroperasi pada 12 Januari 2006, pelajar-pelajar yang telah didaftarkan ke sekolah ini telah ditumpangkan buat sementara waktu di Bangunan Sekolah Kebangsaan Kampung Selamat. Seramai 280 orang pelajar yang terdiri daripada 187 orang pelajar Tingkatan 1 dan 93 orang pelajar Tingkatan 4 telah menjadi kumpulan perintis kepada kewujudan SMK Madai.
Sejajar dengan pembukaan sekolah dan permintaan daripada ibu bapa para pelajar sekolah ini yang tinggal jauh di kawasan sekolah, maka asrama SMK Madai juga dimulakan operasinya pada 9 Julai 2006 dengan menempatkan seramai 95 orang penghuni yang terdiri daripada pelajar lelaki dan perempuan.
Koba, Koba

Poskod

Poskod yang digunakan di Koba adalah 33681. Terdapat 12 buah desa di dalam daerah kecamatan Koba.
The Hitchhiker's Guide to the Galaxy (filem)

Ringkasan

Hanya beberapa saat sebelum Bumi dimusnahkan oleh krew pembinaan asing, journeyman Arthur Dent di bawa pergi dari planet oleh rakannya Ford Prefect, seorang penyelidik yang sedang menulis edisi terbaru panduan pengembara jalanan bagi galaksi "The Hitchhiker's Guide to the Galaxy."
Institut de Droit International

Institut de Droit international (IDI; Perancis untuk "Institut Undang-Undang Antarabangsa") merupakan sebuah organisasi yang tertumpu kepada pengajian dan pembangunan undang-undang antarabangsa yang dianggotai oleh peguam-peguam antarabangsa yang terkemuka di dunia. Pada tahun 1904, Institut telah menerima Hadiah Keamanan Nobel.

Organisasi

Institut adalah sebuah badan swasta, yang terdiri daripada "syarikat bersekutu", "ahli", dan "ahli kehormat". Perlembagaan menetapkan bahawa bilangan ahli di bawah umur 80 tidak boleh melebihi 132 orang. Ahli-ahli, dijemput oleh organisasi, merupakan individu yang telah menunjukkan kerja-kerja ilmiah yang ketara dalam bidang undang-undang antarabangsa, dan adalah terhad kepada orang-orang yang dianggap bebas daripada tekanan politik. Organisasi cuba untuk memperluaskan keahliah ke seluruh dunia.
Institut menganjurkan kongress dua kali setahun untuk mengkaji undang-undang antarabangsa yang ada, dan meluluskan resolusi untuk cadangan mengubah undang-undang antarabangsa. Ia tidak memberi ulasan mengenai sesuatu pertikaian. Walaupun cadangan-cadangannya meliputi undang-undang antarabangsa dalam pelbagai bentuk, terdapat juga beberapa resolusi yang terutamanya berkaitan dengan undang-undang hak asasi manusia dan penyelesaian pertikaian secara aman. Hal ini melayakkan Institut menerima Hadiah Keamanan Nobel 1904.
Institut masih bergerak aktif dengan menganjurkan kongress di Naples pada September 2009.
Ibu pejabat Institut berubah-ubah mengikut negara asal Setiausaha Agung Institut pada ketika itu. Sejak pemilihan Professor Joe Verhoeven sebagai Setiausaha Agung pada September 2003, ibu pejabat Institut terletak di Grez-Doiceau, Belgium, dengan pejabat Graduate Institute of International and Development Studies di Geneva, Switzerland. Keahlian terkini adalah dikalangan peguam terkemuka, ahli akademik dalam bidang undang-undang dan hakim-hakim Mahkamah Jenayah Antarabangsa.
Ngajat Kuta

Ngajat Kuta merupakan sejenis tarian Ngajat yang menggabungkan penari lelaki dan perempuan dari masyarakat Iban berkenaan. Biasanya diadakan bagi upacara sambutan seperti perasmian sesebuah persembahan kebudayaan dan sebagainya..
Lées-Athas

Lées-Athas merupakan sebuah komun di jabatan Pyrénées-Atlantiques di barat-daya Perancis.
Kampung Charok Bakong

Poskod

Poskod yang digunakan di Kampung Charok Bakong, Baling, Kedah adalah 09100.
Langsuir (filem)

Sinopsis

Langsuir mengisahkan tentang sekumpulan sahabat, Azlan (Syafiq Kyle) dan rakan-rakannya telah berkunjung ke pulau terlarang bernama Pulau Langsuir. Di sana Azlan berkenalan dan kemudiannya  jatuh cinta dengan seorang gadis bernama Suri (Hannah Delisha) tanpa mengetahui dia sebenarnya adalah langsuir yang mendiami pulau tersebut.
Rakannya, Zaman yang irihati dengan hubungan Azlan dan Suri telah merancang untuk menikam paku tajam ke kepala Suri bagi melihat sejauh mana kebenaran mitos mengatakan langsuir akan kekal menjadi perempuan cantik jika kepalanya ditebuk paku.
Tindakan Zaman telah berjaya dengan bantuan Kamal namun telah menimbulkan kemarahan Dewi, kakak Suri yang nekad  mahu membalas dendam dan menghancurkan Zaman serta rakan-rakannya.

Penerbitan

Filem Langsuir ini dihasilkan oleh Guam Teamwork Sdn Bhd, Nuansa Sdn Bhd.

Keluaran dan sambutan

Filem ini dikelaskan sebagai U

Tayangan

Filem Langsuir pada mulanya diuar-uarkan akan memulakan tayangan pada 21 Jun lalu, namun filem terbitan  Guam Teamwork Pictures Sdn Bhd dengan kerjasama Nuansa Films, telah diubah tarikh tayangan pada 20 September 2018. Filem ini ditayangkan menggunakan bahasa Melayu.
Perubahan tarikh siaran diputuskan bagi memantapkan lagi susunan dan suntingan jalan cerita filem berkenaan, berikutan suntingan yang dilakukan pada jalan cerita agar bersesuaian untuk tontonan, atas saranan Lembaga Penapisan Filem Malaysia (LPF).

Runut bunyi

Lara Suri - Hannah Delisha
Terdetik Rindu - Aman Aziz feat Shiha Zikir
Chassey-le-Camp

Chassey-le-Camp ialah komun di jabatan Saône-et-Loire dan di kawasan Bourgogne di timur Perancis.
Pengeboman Rawalpindi 2007

Serangan bom di Rawalpindi, Pakistan terjadi pada 4 September 2007 melibatkan bas tentera dan 6 minit kemudian pusat perdagangan Rawalpindi, Pakistan.
Seramai 25 orang terbunuh dan 70 yang lain cedera dalam serangan berselang 6 minit. Serangan berani mati pertama membunuh 17 tentera ISI dalam bas tentera yang dalam perjalanan ke Rawalpindi, selatan Islamabad. Mejar Jeneral Waheed Arshad mengesahkan jumlah kematian pegawai perisik Pakistan (ISI) tersebut. Seseorang telah memasuki bas itu dan meletupkan dirinya.
Serangan berani mati kedua melibatkan sebuah motosikal yang meletup  di Bazar Royal Artillery,  Rawalpindi yang banyak dikunjungi oleh tentera. Jaraknya kira-kira 3 km dari letupan pertama. Lapan orang terbunuh.
Ketika ini politik Pakistan tidak stabil kerana rakyat membantah Presiden Pervez Musharraf yang memecat peguam negara, Chaudry. Bekas Perdana Menteri Pakistan Benazir Bhutto dan Nawaz Sharif dikatakan mahu pulang ke Pakistan dan mengambilalih tampuk pemerintahan .
Tetapi Menteri Hal Ehwal Agama Pakistan , Mohammed Ijaz-ul-Haq serangan berani mati itu kemungkinan sebagai reaksi kempen ketenteraan Pakistan dan Amerika Syarikat di Afghanistan serta operasi memburu militan Taliban di sempadan Kabul dan Waziristan.Ejaz-ul Haq ialah anak bekas Presiden Pakistan, Zia Ul-Haq.
Kasyful Ghummah

Ringkasan

Buku ini membincangkan mengenai Hadits Mati,Hari Kiamat, hasil penulisan Syeikh Daud Al-Fathani. Dari koleksi kitab Melayu / Jawi (Terbitan Khazanah Fathaniyah).